Μίμι Λέντερ

Η Μίριαμ (Μίμι) Λέντερ (Miriam / Mimi Leder, γενν. 26 Ιανουαρίου 1952) είναι Αμερικανίδα σκηνοθέτιδα και παραγωγός του κινηματογράφου, με ταινίες περιπέτειας, όπως η Ολέθρια σύγκρουση (1998) στο ενεργητικό της.Hurd, Mary G.: Women Directors and Their Films, Praeger, Westport, CT 2007 Υπήρξε η πρώτη γυναίκα απόφοιτος της Σχολής του AFI το 1973. Εργάσθηκε πολύ και στην τηλεόραση.

 Οικογένεια και μάθηση 
Η Λέντερ γεννήθηκε στη Νέα Υόρκη. Γονείς της ήταν ο σκηνοθέτης, παραγωγός, ηθοποιός και σεναριογράφος Πωλ Λέντερ (1926-1996) και η κλασική πιανίστρια Έτυλ (Etyl) Λέντερ. Η Μίριαμ μεγάλωσε στο Λος Άντζελες. Κατά την παιδική της ηλικία, ο πατέρας της, που ήταν ανεξάρτητος καλλιτέχνης και παραγωγός χαμηλού προϋπολογισμού, γνώρισε σε εκείνη και στα αδέλφια της (ο μεγαλύτερος αδελφός της Ρέουμπεν γεννήθηκε το 1950) τον κόσμο του κινηματογράφου. Η ενασχόληση με τις ταινίες από μικρή ηλικία έδωσε στη Μίμη τις δεξιότητες και την αυτοπεποίθηση για να καταστεί η πρώτη γυναίκα που έγινε δεκτή στη Σχολή του Αμερικανικού Ινστιτούτου Κινηματογράφου (AFI). Σπούδασε διεύθυνση φωτογραφίας κινηματογράφου, αλλά απολάμβανε τη συνεργασία με τους ηθοποιούς και την αφήγηση ιστοριών.

 Σταδιοδρομία 
Η Λέντερ άρχισε τη σταδιοδρομία της ως επόπτρια σεναρίου σε μια σειρά ταινιών όπως οι Spawn of the Slithis (1978), Dummy (1979), The Boy Who Drank Too Much (1980) and A Long Way Home (1980), προτού εργαστεί στην τηλεοπτική αστυνομική σειρά Hill Street Blues (1981). Μετά τη σκηνοθεσία μιας ταινίας μικρού μήκους, της Short Order Dreams, που έγραψε και χρηματοδότησε ο πατέρας τηςGregory, Mollie: Women Who Run the Show: How a Brilliant and Creative New Generation of Women Stormed Hollywood, St. Martin's, Νέα Υόρκη 2002., ο δημιουργός του Hill Street Blues Στήβεν Μπότσκο και ο σκηνοθέτης Γκρέγκορυ Χόμπλιτ της ανέθεσαν να σκηνοθετήσει ένα επεισόδιο της σειράς L.A. Law.

Το 1988 η Λέντερ συνέχισε στην τηλεόραση με επεισόδια των σειρών Crime Story, The Bronx Zoo, Midnight Caller και αρκετά της China Beach (1988–91), για τα οποία πήρε 4 υποψηφιότητες για Βραβείο Emmy. Μετά γύρισε κάποιες τηλεταινίες προτού προσληφθεί ως σκηνοθέτιδα για τη σειρά Στην Εντατική (ER, 1994–2009). Εκεί εφάρμοσε με επιτυχία τις κινηματογραφικές γνώσεις της και την τεχνική της «κάμερας στο χέρι» για να δώσει σκηνές με ένταση, με την κάμερα να τρέχει στους διαδρόμους και στα δωμάτια του νοσοκομείου. Πήρε έτσι τα πρώτα της βραβεία Emmy, για «Καλύτερη Δραματική Σειρά», το 1995 και το 1996. Η φήμη της αυξήθηκε και σύντομα δέχθηκε μία προσφορά από τον Στήβεν Σπήλμπεργκ να σκηνοθετήσει την πρώτη ταινία παραγωγής της νέας εταιρείας του (της DreamWorks) με τίτλο Ο Ειρηνοποιός (1997), μία περιπέτεια που η ίδια ανέφερε ότι βλέπει ως δραματική ταινία.Hurd, Mary G.: Women Directors and Their Films, Praeger, 2007 Η Λέντερ έγινε έτσι μία από τις ελάχιστες γυναίκες που είχαν σκηνοθετήσει ταινία περιπέτειαςTasker, Yvonne: Action and Adventure Cinema, Routledge, Λονδίνο 2004. Πράγματι, το γύρισμα αυτής της ταινίας έδωσε αφορμή να γραφούν πολλά στον τύπο σχετικά με τις ευκαιρίες που είχαν οι γυναίκες σκηνοθέτιδες στο Χόλυγουντ. Προετοιμάστηκε για τη σκηνοθεσία αυτή μελετώντας για τα τρένα και τα οπτικά εφέ και δηλώνει υπερήφανη για το αποτέλεσμα.

Συνεχίζοντας με τη DreamWorks, η Λέντερ σκηνοθέτησε τις ταινίες Ολέθρια σύγκρουση (1998) και Χωρίς αντάλλαγμα (2000), ενώ την ίδια εποχή δημιούργησε μία προσωπική ταινία για τους γονείς της με τίτλο Sentimental Journey (1999). Από τότε η Λέντερ κινείται με εναλλαγές μεταξύ του κινηματογράφου και της τηλεοράσεως, παράγοντας και/ή σκηνοθετώντας τηλεσειρές όπως οι The Beast (2001), Jonny Zero (2005) και Vanished (2006), και ταινίες ή τηλεταινίες όπως  οι Εντιμότατοι διαρρήκτες (2009) και Heavenly (2011)."Mimi Leder: Television Director, Producer." The Paley Center for Media: She Made It. Curator Ron Simon. The Paley Center for Media. Web. May 5, 2012.

Το 2011 ορίστηκε ως σκηνοθέτιδα για το ρημέικ της ταινίας Ουδέν νεώτερον από το δυτικό μέτωπο, ένα σχέδιο που εγκαταλείφθηκε.

 Προσωπική ζωή 
Η Λέντερ είναι παντρεμένη με τον ηθοποιό Γκάρυ Γουέρντς (Gary Werntz) και έχουν μία κόρη, την ηθοποιό Χάννα Λέντερ (γενν. 1986) που έπαιξε ως παιδί σε ταινίες της μητέρας της. Ο Γκάρυ έχει επίσης παίξει σε ταινίες της συζύγου του.

 Το έργο της 
 Ταινίες μεγάλου μήκους 
Έτος Τίτλος 1997 Ο Ειρηνοποιός 1998 Ολέθρια σύγκρουση 1999 Sentimental Journey 2000 Χωρίς αντάλλαγμα 2009 Εντιμότατοι διαρρήκτες 2018 On the Basis of Sex

 Τηλεόραση 
ΈτοςΤίτλοςΑναφερόμενη ωςΣημειώσεις Σκηνοθέτιδα Παραγωγός 1987 L.A. Law  1988 A Year in the Life  Crime Story  The Bronx Zoo  Nightingales  τηλεταινία Midnight Caller  1990 Sisters  1988–1991 China Beach   σκηνοθέτιδα (13 επεισόδια, 1988–1991),παραγωγός (22 επεισόδια, 1989–1990),εποπτ. παραγωγός (16 επεισόδια, 1990–1991) 1991 A Little Piece of Heaven  τηλεταινία 1992 Woman with a Past  τηλεταινία 1993 Marked for Murder  τηλεταινία There Was a Little Boy  τηλεταινία Rio Shannon  τηλεταινία House of Secrets  τηλεταινία 1994 Baby Brokers  τηλεταινία The Innocent  τηλεταινία 2001 The Beast   εκτελεστική παραγωγός 2002–2003 John Doe   εκτελεστική παραγωγός 2005 Jonny Zero   εκτελεστική παραγωγός 2006 Η Δυτική Πτέρυγα  Related  Vanished   εκτελεστική παραγωγός 1994–2009 Στην Εντατική (ER)   σκηνοθέτιδα (11 επεισόδια, 1994–2009)εποπτ. παραγωγός (14 επεισόδια, 1994–1995)εκτελεστική συμπαραγωγός (11 επεισόδια, 1995) 2009 U.S. Attorney   τηλεταινία, εκτελεστική παραγωγός 2010 The Quinn-tuplets  τηλεταινία Human Target  2011 Heavenly  τηλεταινία 2011–2012 Shameless  2012 Smash  Luck  2014–2017 The Leftovers   εκτελεστική παραγωγός

 Βραβεία και υποψηφιότητες 

 Έτος Βραβείο Κατηγορία Έργο Αποτέλεσμα1990Βραβείο EmmyΚαλύτερη δραματική σειράChina Beach1991Αμερικανικό Ινστιτούτο ΚινηματογράφουΒραβείο Φράνκλιν ΣάφνερΒραβείο EmmyΚαλύτερη σκηνοθεσία δραματικής σειράςChina BeachΒραβείο EmmyΚαλύτερη δραματική σειράChina Beach1992Βραβείο EmmyΚαλύτερη σκηνοθεσία δραματικής σειράςChina Beach1995Βραβείο EmmyΚαλύτερη σκηνοθεσία δραματικής σειράςΣτην ΕντατικήΒραβείο EmmyΚαλύτερη δραματική σειράΣτην ΕντατικήΒραβείο Ενώσεως Σκηνοθετών ΑμερικήςΚαλύτερη σκηνοθεσία δραματικής σειράςΣτην Εντατική1996Βραβείο Ενώσεως Σκηνοθετών ΑμερικήςΚαλύτερη σκηνοθεσία δραματικής σειράςΣτην ΕντατικήΒραβείο EmmyΚαλύτερη δραματική σειράΣτην ΕντατικήΒραβείο EmmyΚαλύτερη σκηνοθεσία δραματικής σειράςΣτην Εντατική1997Βραβείο Ενώσεως Σκηνοθετών ΑμερικήςΚαλύτερη σκηνοθεσία δραματικής σειράςΣτην Εντατική2000Βραβεία Crystal+Lucy για τις γυναίκες στον κιν/φοΒραβείο Ντόροθυ Άρτσνερ2006Βραβείο EmmyΚαλύτερη σκηνοθεσία δραματικής σειράςΗ Δυτική Πτέρυγα

 Παραπομπές 

 Εξωτερικοί σύνδεσμοι 

 Η Μ. Λέντερ στο cine.gr

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών